Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Voiko Jumala ilmoittaa sinulle asioita?
Jumala katsoo ja arvioi meitä jatkuvasti.
Hän tietää ajatuksemme, toiveemme ja tekomme.
Jos Jumala ilmoittaisi meille asioita, -
näyttäisi johdatuksensa, -
kertoisi meille totuuttaan, -
pistäisimmekö kuulemamme käytäntöön?
Toteuttaisimmeko hänen suunnitelmiaan hänen kunniakseen?
Kiinnostaako meitä sellainen?
Oletko toisin sanoen Jeesuksen opetuslapsi?
Opetuslapsi tahtoo oppia voidakseen panna oppimansa käytäntöön -
ja toteuttaakseen Opettajansa tahdon.
Hepreaksi puhutaan rabbeista.
Tarkoitus on tuoda julki Opettajan luonnetta elämässään.
Eli voiko Jumala ilmoittaa sinulle asioita?
Haluaisiko Jumala investoida sinuun, koska tietää, -
että elämäsi kantaa hyvää hedelmää?
Otetaan esille Matteuksen evankeliumista luku 13.
Matt. 13.
Viimeksi Messias kohtasi perheensä, -
äitinsä ja sisaruksensa ja opetti tärkeän asian.
"...hän ojensi kätensä opetuslastensa puoleen ja sanoi: -
'Katso, minun äitini ja veljen!'"
He olivat niitä, jotka oppivat -
ja toteuttivat oppimaansa käytöksessään.
Ihminen ei pelastu käytöksensä avulla.
Mutta kun ihminen on uudestisyntynyt Pyhästä Hengestä -
ja tullut uudeksi luomukseksi Kristuksessa, -
hänen kuuluu käyttäytyä eri tavoin kuin ennen.
Johannes Kastajakin kehotti tekemään parannuksen soveliaita hedelmiä.
Messias haastaa kuulijoitaan.
Toivon, että hänen sanansa haastavat meitäkin ja että läpäisemme testin.
Otetaan haaste vastaan -
ja ollaan sellaisia, joille Jumala voi ilmoittaa asioita.
Kun hän katsoo meitä, hän näkee ihmisen, johon hän voi investoida -
johdatustaan ja ilmoitustaan.
Tarkoituksena on se, että kantaisimme paljon hedelmää.
Matteus 13:1: "Sinä päivänä..."
Joissakin käännöksissä lukee: "Sinä samana päivänä..."
Kirjaimellisesti siinä lukee: "Sinä päivänä."
Tavallisesti, kun UT:ssa lukee "sinä päivänä", -
kyseessä on joku mahdollisuus.
Vastaisitko Jumalalle myöntävästi, -
jos saisit häneltä tilaisuuden -
toteuttaa hänen tahtoaan ja tuoda hänelle kunniaa, -
ja todistaa muille, että hän on elämäsi Herra?
Vastaisitko hänelle myöntävästi?
"Sinä päivänä Jeesus lähti asunnostaan -
ja istui järven rannalle."
Kyseisen järvi nimi on nykyään -
Genesaretinjärvi.
Hän on siellä tärkeässä paikassa.
Hän on juuri siellä, -
missä Jesaja ennusti valkeuden alkavan loistaa.
Hän meni kotinsa lähellä olevan järven rannalle.
"Ja hänen tykönsä kokoontui paljon kansaa..."
"Paljon kansaa" on kirjaimellisesti monta eri väkijoukkoa.
"Ja hänen tykönsä kokoontui paljon kansaa, -
jonka tähden hän astui venheeseen ja istuutui, -
ja kaikki kansa seisoi rannalla."
Kiinnitä huomiota sanaan "seisoi".
Sana on kreikassa tärkeässä muodossa, -
pluskvamperfektissä.
Se ilmaisee etäisyyttä.
Vaikka Messias oli rannan lähellä veneessä, -
ja he seisoivat kuuntelemassa hänen opetustaan -
fyysisesti lähellä häntä, -
he olivat kaukana Jumalasta.
Jeesus kertoo heille syyn.
Hän aikoo opettaa hengellistä totuutta vertauksen muodossa.
Vertaus on tavallisesti kertomus tai havainnollistus.
Heprean sana vertaus tulee juuresta, -
joka merkitsee elämän hallitsemista.
Jos olemme viisaita, -
annamme hänen vertaustensa hallita elämäämme.
Hänen totuutensa tulee saada johtaa meitä ja olla herramme.
"...ja kaikki kansa seisoi rannalla.
Ja hän puhui heille paljon vertauksilla ja sanoi: -
'Katso, kylväjä meni kylvämään.'"
Siihen aikaan siemenet kylvettiin eri tavoin kuin nykyään.
Niitä ei istutettu vaan ne siroteltiin ja heitettiin maahan -
ja annettiin luonnon hoitaa loppu.
Jeesus opettaa: -
'Katso, kylväjä meni kylvämään.
Ja hänen kylväessään putosivat muutamat siemenet tien oheen...'"
Siinä puhutaan tiestä, jolla ihmiset kulkivat.
Siemenet olivat haavoittuvassa asemassa.
Jae 4 jatkuu: "...ja linnut tulivat ja söivät ne."
Mutta siemeniä putosi tienvarren lisäksi -
toiseenkin paikkaan.
"Toiset putosivat kallioperälle, -
jossa niillä ei ollut paljon maata, -
ja ne nousivat kohta oraalle, kun niillä ei ollut syvää maata.
Mutta auringon noustua ne paahtuivat..."
Ne nousivat pian oraalle, mutta aurinko paahtoi niitä -
"...ja kun niillä ei ollut juurta, niin ne kuivettuivat."
Ne kuivuivat pian.
Jae 7: "Toiset taas putosivat orjantappuroihin, -
ja orjantappurat nousivat -
ja tukahuttivat ne."
Siksi nämäkään siemenet eivät tuottaneet mitään.
Siemenet saattoivat pudota -
tienvarteen, kalliolle tai ohdakkeiden sekaan.
Suurin osa siemenistä ei tuottanut hedelmää.
Useimmat ihmiset eivät kanna hedelmää.
Heidän elämänsä ei ole Kylväjän odotusten mukainen.
Jae 8: "Ja toiset putosivat hyvään maahan..."
Sana "hyvä" liittyy Jumalan tahdon toteutumiseen.
Messias ei sano pelkästään, että tämä on hyvää maata, -
vaan että Jumalan tahto tekee sen hyväksi.
Maa liittyy läheisesti Jumalan tahtoon.
Sana sanoo niin Israelista useasti.
Entä sinä ja minä?
Onko meillä halu tehdä Jumalan tahto?
Jos ei, emme ole hyvää maaperää, -
johon siemen voisi kunnolla juurtua ja tuottaa paljon hedelmää.
Jos olemme opetuslapsia ja Jumalan perhekuntalaisia, -
joille Jumala voi ilmoittaa asioita, -
meidän tulee olla kiinnostuneita Jumalan tahdosta.
Jae 8: "Ja toiset putosivat hyvään maahan -
ja antoivat sadon..."
Se ei tuottanut satoa vain satunnaisesti -
vaan jatkuvasti.
"...mitkä sata, mitkä kuusikymmentä, mitkä kolmekymmentä jyvää."
Huomaa, miten vertaus loppuu: -
"Jolla on korvat, se kuulkoon."
Ilmestyskirjan luvuissa 2-3 -
on sanoma seitsemälle seurakunnalle.
Jokaisen sanoman lopuksi hän sanoo tietyt asiat: -
Jumala odottaa meidän olevan voittajia, -
mikä tarkoittaa hänen tahtonsa tekemistä.
Sitten hän sanoo: "Jolla on korva, se kuulkoon, mitä Henki...sanoo."
Ilm. 13:ssa puhutaan lopun aikojen antikristuksesta.
Hän käy sotaa pyhiä vastaan -
ja voittaa heidät väliaikaisesti.
Myös siinä luvussa sanotaan: "Jos kenellä on korva, hän kuulkoon."
Sitä Herra ei sano kaikille ihmisille -
vaan uskoville, -
lunastettujen seurakunnalle, hänen opetuslapsilleen.
Matt. 13:10: "Niin hänen opetuslapsensa..."
Opetuslapset kuulivat tämän vertauksen ja ottivat sen vastaan.
He halusivat tietää, mitä se merkitsi.
Huomaa, mitä Jeesus sanoo heille: -
"Niin hänen opetuslapsensa tulivat ja sanoivat hänelle: -
'Minkätähden sinä puhut heille vertauksilla?'
Hän vastasi ja sanoi: -
"Sentähden, että teidän on annettu tuntea -
taivasten valtakunnan salaisuudet..."
Hän ei puhu pelkästään niille opetuslapsille, -
jotka olivat hänen seurassaan 2000 vuotta sitten.
Siinä tarkoitetaan kaikkia Jeesuksen opetuslapsia, -
myös sinua ja minua.
Meidän on annettu tuntea taivaan valtakunnan salaisuuksia.
Jumala ilmoittaa niitä meille, -
jos olemme hänen opetuslapsiaan.
Hän tahtoo meidän ymmärtävän valtakunnan asioita runsaasti.
"... teidän on annettu tuntea taivasten valtakunnan salaisuudet, -
mutta heidän ei ole annettu."
"Heillä" tarkoitetaan tiensivua -
sekä kallioista ja ohdakkeista maaperää.
Heille ei näitä salaisuuksia uskota.
Jeesus sanoo painokkaasti: -
"...mutta heidän ei ole annettu.
Sillä sille, jolla on, annetaan, -
ja hänellä on oleva yltäkyllin; -
mutta siltä, jolla ei ole, otetaan pois sekin, mikä hänellä on."
Ehkä et tiedä paljon hengellisistä asioista.
Ja jos et ole antautunut tekemään Jumalan tahtoa, -
sekin vähä otetaan sinulta pois. Ymmärrät entistä vähemmän.
Et kasva uskossa etkä viisaudessa.
Jeesus puhuu näin, -
koska asia on äärimmäisen tärkeä.
Aiheena on jälleen taivasten valtakunta.
Jos Jumala voi sinulle uskoa ilmestystä, -
hän opettaa sinua Sanansa ja Pyhän Henkensä kautta.
Hän opettaa sinulle taivasten valtakunnan salaisuuksia.
Katsotaan vielä jaetta 12: -
"Sillä sille, jolla on, annetaan, ja hänellä on oleva yltäkyllin; -
mutta siltä, jolla ei ole, otetaan pois sekin, mikä hänellä on.
Sentähden minä puhun heille vertauksilla, -
että he näkevin silmin eivät näe -
ja kuulevin korvin eivät kuule, eivätkä ymmärrä."
Jeesus ei tahdo meidän antautuvan vain osittain.
Miten voin olla siitä niin varma?
Koska hän kohtelee samoin juutalaisia kuin ei-juutalaisiakin.
Matteus 25:ssä opetetaan lampaista ja vuohista.
Välimuotoa ei ole.
Hän kirjoittaa yhdelle Ilmestyskirjan seurakunnista: -
"Jospa olisit kylmä tai palava!"
Antautuneet saavat korjata antautumisestaan satoa.
Vastustajat joutuvat myös korjaamaan vastustuksestaan sadon.
Mutta penseät hän oksentaa ulos suustaan, -
koska heitä ei kiinnosta.
Jotkut ovat jonkun verran antautuneita, -
ja heillä on jonkin verran tietoa hengellisistä asioista.
He ymmärsivät evankeliumin sanoman.
He lukivat Jumalan Sanaa, mutta eivät antautuneet koko sydämestään.
Jonkin ajan kuluttua he muuttuivat.
He olivat ymmärtäneet jotain, mutta se otettiin heiltä pois.
Nyt he ovat omaksuneet kaikenlaisia harhaoppeja.
Joku saattaa väittää olevansa uskossa, -
mutta sitten hän kieltää uskonsa ja omaksuu Sanan vastaisia asioista.
Emme puhu nyt pelastuksesta vaan jonkun asteisesta tiedosta.
Ihminen väittää olevansa uskossa.
"...siltä, jolla ei ole, otetaan pois sekin, mikä hänellä on.
Sentähden minä puhun heille vertauksilla, -
että he näkevin silmin eivät näe -
ja kuulevin korvin eivät kuule, eivätkä ymmärrä."
Kaikki tämä on profeetallista.
Messias lainaa paljon VT:n profeettoja, tässä Jesajaa.
Koko Jeesuksen opetuksen perusta löytyy Vanhasta testamentista, -
erityisesti sen profeettakirjoista.
Jeesus sanoo jakeessa 14: -
"Ja heissä käy toteen -
Esaiaan ennustus, joka sanoo: -
'Kuulemalla kuulkaa, älkääkä ymmärtäkö, -
ja näkemällä nähkää, älkääkä käsittäkö."
He näkevät mutteivät käsitä.
Heillä ei ole ilmestystä, -
jonka avulla ihminen ymmärtää taivasten valtakunnan salaisuuksia.
Mutta jos olemme oikeasti antautuneita Jumalan tahdolle, -
Pyhä Henki alkaa sijoittamaan elämäämme.
Isä Jumala saa elämässämme kunnian.
Jumalan Poika tekee työtään kauttamme.
Pyhä Henki antaa meille voiman, valaisee ja johdattaa meitä.
Näin voimme kantaa sata-, 60- tai 30-kertaisen sadon.
Hän tahtoo meidän kantavan hedelmää.
Mutta jos ihminen ei ole antautunut Jumalan tahdolle, -
hän on paatunut. "Sillä paatunut on tämän kansan sydän..."
Tämän maailman asiat sen ovat paaduttaneet -
sekä Jumalan tahdon ulkopuoliset asiat.
Jos hänen tahtonsa ei kiinnosta meitä, sydämemme paatuu.
"Sillä paatunut on tämän kansan sydän, -
ja korvillaan he työläästi kuulevat, -
ja silmänsä he ovat ummistaneet..."
Syy on se, että nämä ihmiset ovat hylänneet hengelliset asiat.
Heille annettiin, mutta hedelmää ei syntynyt.
He ovat tienvierustaa, kallioista tai ohdakkeista maaperää.
Sieltä siemen viedään, tai oras paahtuu tai tukahtuu.
Kohta jatkuu: -
"...etteivät he näkisi silmillään, eivät kuulisi korvillaan, -
eivät ymmärtäisi sydämellään eivätkä kääntyisi -
ja etten minä heitä parantaisi.'"
Niin ei käy, koska he eivät olleet antautuneita Jumalalle.
He saattoivat väittää olevansa uskossa, vaikka eivät olleet.
Heitä eivät hengelliset asiat kiinnostaneet.
Siksi heidän sydämensä, silmänsä ja korvansa joutuvat prosessiin.
Jos ihminen ei ole antautunut, Jumala kyllä ilmoittaa asioita, -
mutta hän ei ota sitä vastaan. Hänen sydämensä paatuu.
Kun Jumala antaa meille ymmärrystä -
ja valaisee Sanaansa Pyhässä Hengessä, -
mutta jos emme ota sitä vastaan, silmämme ummistuvat.
Korvamme kuulevat työläästi.
Näin tapahtuu, -
jos emme laita totuutta elämässämme käytäntöön, -
jotta Jumalan tahto tapahtuisi ja nimi kirkastuisi elämässämme.
Jos luulemme, että Jumalan tehtävä on toteuttaa meidän tahtoamme, -
olemme eksyneet.
Silloin näet asiat hämärästi, -
ja sydämesi kivettyy.
Eli Sana opettaa, että jos tahdomme kantaa hedelmää, -
meidän tulee olla Jumalaa pelkääviä opetuslapsia.
Shalom!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa. Shalom!
Suomennos: Annamari Kortelainen